**VYHLÁŠKA  
Ministerstva dopravy a výstavby Slovenskej republiky,**

**ktorou sa upravujú podrobnosti o obsahu žiadosti o overenie odbornej spôsobilosti na obstarávanie územnoplánovacích podkladov a územnoplánovacej dokumentácie a o spôsobe overenia odbornej spôsobilosti a o spôsobe overenia odbornej spôsobilosti**

Ministerstvo dopravy a výstavby Slovenskej republiky podľa § 46 ods. 1 písm. a) zákona č. ............/2 o územnom plánovaní a o zmene a doplnení niektorých zákonov ustanovuje:

**§ 1**

(1) Žiadosť o overenie odbornej spôsobilosti na obstarávanie územnoplánovacích podkladov a územnoplánovacej dokumentácie a o spôsobe overenia odbornej spôsobilosti (ďalej len "odborná spôsobilosť") obsahuje meno a priezvisko, titul, rodné číslo, dátum narodenia a adresu trvalého pobytu žiadateľa, emailovú adresu a telefónne číslo.

(2) K žiadosti o overenie odbornej spôsobilosti sa priloží

a) doklad o dosiahnutom vzdelaní príslušného smeru s uvedením špecializácie,

b) profesný životopis s uvedením dĺžky a zameraním praxe, stručný prehľad doterajšej činnosti pri obstarávaní územnoplánovacích podkladov a územnoplánovacej dokumentácie obcí,

c) údaje potrebné na vyžiadanie výpisu z registra trestov[[1]](#footnote-1)4) a súhlas s ich spracovaním, ktoré ministerstvo bezodkladne zašle v elektronickej podobe Generálnej prokuratúre Slovenskej republiky na zabezpečenie výpisu z registra trestov.

(3) Žiadosť o overenie odbornej spôsobilosti sa podáva Ministerstvu dopravy a výstavby Slovenskej republiky (ďalej len "ministerstvo") a má platnosť jeden rok.

(4) Ak žiadosť o overenie odbornej spôsobilosti neobsahuje náležitosti podľa odsekov 1 a 2, ministerstvo vyzve žiadateľa na jej doplnenie do 30 dní odo dňa doručenia výzvy. Ak žiadateľ v tejto lehote požadované údaje nedoplní, ministerstvo sa nebude žiadosťou ďalej zaoberať.

**§ 2**

(1) Odborná spôsobilosť sa získava odbornou prípravou, ktorá sa končí skúškou.

(2) Organizačné práce spojené s odbornou prípravou a vykonaním skúšky zabezpečí vzdelávacie zariadenie poverené ministerstvom.

(3) Skúška sa vykonáva pred skúšobnou komisiou, ktorej členov vymenúva a odvoláva minister dopravy, výstavby a regionálneho rozvoja Slovenskej republiky. Skúšobnú komisiu tvoria predseda komisie a členovia komisie vymenovaní zo zamestnancov ministerstva a z odborníkov z praxe. Skúšobná komisia má nepárny počet členov. Podrobnosti o zložení a činnosti skúšobnej komisie, ako aj o priebehu skúšky upraví skúšobný poriadok.  
  
(4) Skúška sa hodnotí klasifikačnými stupňami "vyhovel" alebo "nevyhovel". Skúšobná komisia po skončení skúšky bez zbytočného odkladu oznámi výsledok skúšky žiadateľovi.  
  
(5) Ak žiadateľ na skúške nevyhovel, môže podať žiadosť o opakovanú skúšku, ktorá sa uskutoční najskôr po uplynutí šiestich mesiacov odo dňa skúšky, pri ktorej nevyhovel. K žiadosti o opakovanú skúšku sa doklady podľa § 1 ods. 2 písm. a) a b) neprikladajú. Opakovanie skúšky môže byť max. dvakrát.

(6) Žiadateľ sa stáva odborne spôsobilou osobou, ak bol po vykonaní skúšky hodnotený klasifikačným stupňom "vyhovel". Odborne spôsobilú osobu ministerstvo zapíše do registra odborne spôsobilých osôb, ktorý zverejňuje ministerstvo najmenej raz ročne na svojej webovom sídle.

(7) Odborne spôsobilej osobe vydá ministerstvo do 30 dní odo dňa vykonania skúšky preukaz o odbornej spôsobilosti.

**§ 3**

Táto vyhláška nadobúda účinnosť

1. 4) § 10 ods. 4 písm. a) zákona č. 330/2007 Z. z. o registri trestov a o zmene a doplnení niektorých zákonov v znení neskorších predpisov. [↑](#footnote-ref-1)